ฮั่งเส็งปิดพุ่ง 755.56 จุด จากคาดการณ์จีนกระตุ้นศก.เพิ่มเติม
ฮั่งเส็งปิดพุ่ง 755.56 จุด จากคาดการณ์จีนกระตุ้นศก.เพิ่มเติม
21 เม.ย. 2558

ดัชนีฮั่งเส็งตลาดหุ้นฮ่องกงปิดพุ่งขึ้นในวันนี้ โดยดัชนีฮั่งเส็งเพิ่มขึ้น 755.56 จุด หรือ 2.79% ปิดวันนี้ที่ 27,850.49 จุดเนื่องจากนักวิเคราะห์คาดการณ์ว่าทางการจีนจะใช้มาตรการกระตุ้นเศรษฐกิจเพิ่มเติม โดยอาจเป็นการปรับลดอัตราดอกเบี้ยหรือลดอัตราการกันสำรองของธนาคารพาณิชย์ (RRR) ลงอีก
ทั้งนี้ ธนาคารกลางจีนเพิ่งประกาศปรับลด RRR ลง 1% มีผลเมื่อวานนี้ โดยมีจุดมุ่งหมายเพื่อกระตุ้นเศรษฐกิจ หลังผลิตภัณฑ์มวลรวมภายในประเทศ (GDP) ของจีนชะลอลงสู่ระดับ 7% ในไตรมาสแรกปีนี้ จากระดับ 7.3% ในไตรมาส 4 ปี 2557